detský kašeľ
Dobrý deň,dcéra2 roky cez deň min.kašeľ teču jej sople.Berie solmucol. Večer keď  ide  spať začne straše kašľať.Davam aj  fenistil  ale nezabera.Čo by som jejna ten kašéľ mohla dať?ďakujem
Dobrý deň,
ďakujeme za Vašu otázku.
Lieky na uvoľnenie hlienov sa odporúča podávať počas dňa, maximálne do 16-17 hodiny, pretože môžu v noci dráždiť a nútiť k vykašliavaniu. Liečba Solmucolom má byť rozdelená do 3 denných dávok, ideálne s rovnakým časovým odstupom. Cez deň preto podávajte Solmucol a na noc môžete dať antitusikum napr. kvapky Tussin. Kombináciou liekov Solmucol a Tussin vzniká riziko nahromadenia hlienov a následny vznik bronchospazmu v dôsledku tlmenia reflexu kašla antitusikami. Z toho dôvodu je liek Tussin možné podávať v prípade nočných záchvatov dusivého kašľa ak zachováte odstup od posledného podania lieku Solmucol minimálne 4 hodiny. Podávajte ho iba po nevyhnutnú dobu. Kvapky
Tussin
sa dávkujú pre deti podľa ich hmotnosti.
Pri súčasnom podávaní Tussinu spolu s Fenistilom sa môže potenciovať centrálne tlmivý účinok. Uvedená kombinácia je vhodná iba na základe odporúčania lekára, alebo príležitostne, ak by účinok Tussinu nebol dostačujúci a kašeľ by napriek jeho podaniu dieťa prebudil. Ak je potrebná liečba alergie, vhodnejšie je jeho užívanie v priebehu dňa.
V rámci režimových opatrení je možné podporiť liečbu kašľa zvlhčovaním vzduchu alebo inhaláciou Vincentky, prípadne Yabra. Taktiež je nevyhnutné dbať na dostatočný pitný režim.
Odporúčam vám tiež zabezpečiť dieťaťu dostatočnú hygienu (vyplachovanie) nosa sprejom s morskou vodou. Veľmi obľubený pri týchto problémoch je
Sterimar Cu
. Je to morská voda s obsahom medi, ktorá pôsobí protizápalovo. Oplachovanie sliznice týmto prípravkom pomáha chrániť pred prechladnutím a bakteriálnymi infekciami a je vhodný na dlhodobé užívanie. Aplikujte ho 2 až 6 vstrekov do každej nosnej dierky v priebehu dňa.
Pokial dieťa ešte nevie dostatočne smrkať, je vhodné nahromadený hlien v nosových dutinách odstrániť pomocou
odsávačky
.
Prajem skoré uzdravenie.
S pozdravom
Mgr. Emma Halás Haluščíková